钦定古今图书集成/明伦汇编/闺媛典/第306卷 > 皇清三十九 > 李鸣梓妻邓氏
## 钦定古今图书集成/明伦汇编/闺媛典/第306卷 > 皇清三十九 > 李鸣梓妻邓氏

按《宝庆府志》：“邓氏，新宁李鸣梓妻。归一载夫丧，遗腹生子可祥，家贫，咸劝改适。氏断发自誓，励志弥坚。奉姑孝，抚孤益笃。年逾八十九，犹勤家事。孙八人，曾孙十人，皆克承欢膝下。”

===林学泰母陈氏===

按《宝庆府志》：“陈氏，新宁人，县丞林学泰母。年二十孀居，泰甫三龄，勤女红洁，菽水奉姑，和熊课子，乡里称之。县令胥加裔请旌之。年八十九卒。”